b'\n_START_ARTICLE_\nPemberian dan Perwakilan Kuasa\n_START_SECTION_\nDefinisi Konsep\n_START_PARAGRAPH_\nTerdapat beberapa konsep yang dirasakan perlu diberikan makna untuk menjelaskan lagi topik yang dibincangkan berkaitan tajuk ini, antaranya ialah:\n_START_SECTION_\nKuasa\n_START_PARAGRAPH_\nMenurut Weber (1947) dalam Sufean Hussin (2002:183), kuasa merujuk kepada kemampuan seseorang melakukan sesuatu aktiviti walaupun terdapat rintangan daripada pihak lain. Kemampuan itu dinilai dari segi kebolehan mendapatkan kerjasama dan sokongan individu yang lain untuk melakukan sesuatu yang dikehendaki. Dalam erti kata lain, fungsi dan operasi sesebuah organisasi sosial adalah tertakluk kepada sistem kawalan dan kuasa yang didapati. Unsur asas organisasi bergantung kepada bentuk kuasa yang wujud dalam organisasi itu iaitu sama ada dalam bentuk sah dan diterima oleh ahli atau yang berbentuk paksaan serta ditolak oleh ahli organisasi. Makna ini hampir sama dengan makna yang diberikan Stewart, A.M. (1994:3) yang menyatakan kuasa sebagai:_NEWLINE__NEWLINE_   ..the ability to make something happen (or prevent it from happening).\n_START_SECTION_\nEmpowerment\n_START_PARAGRAPH_\nTerdapat pelbagai pandangan tentang makna Empowerment seperti:_NEWLINE__NEWLINE_   Empowerment is an environment in which people have the ability, the confidence, and the commitment to take the responsibility and ownership to improve the process and initiate the necessary steps to satisfy customer requirements within well-defined boundaries in order to achieve organizational values and goals. (Besterfield, D.H et al. 2003:96)_NEWLINE_Berdasarkan definisi di atas jelas menunjukkan bahawa empowerment memerlukan individu bertanggungjawab dalam menyiapkan keseluruhan tugas. Pekerja bertanggungjawab sepenuhnya dan accountable kepada tugasan atau kuasa yang telah diserahkan kepadanya. Dalam perkataan lain, empowerment menjurus kepada perluasan bidang kerja terutama dari sudut interaksi dan kebergantungan dengan pihak lain dalam organisasi (Besterfield, D.H et al. 2003:96)._NEWLINE__NEWLINE_Kamus Oxford pula memberikan makna kepada perkataan empower sebagai:_NEWLINE__NEWLINE_   To give somebody power or authority (to do something) (Steel, M. 2000:260)_NEWLINE_Scott, C.D & Jaffe, D.T. (1991: 15) melihat empowerment sebagai satu proses yang cuba memahami perhubungan antara manusia atau pekerja._NEWLINE_Oleh itu, empowerment boleh dikatakan sebagai (Clutterbuck, D. & Kernaghan, S. 1994: 13)\xc2\xa0:_NEWLINE__NEWLINE_   * satu cara penumpuan kuasa pada individu tertentu dengan memberikannya autoriti, tanggungjawab, sumber dan kuasa._NEWLINE_   * delegasi tanggungjawab untuk membuat keputusan._NEWLINE_   * penurunan kuasa yang terkawal._NEWLINE_   * mewujudkan suasana agar pekerja dapat menggunakan keupayaan mereka semaksimum mungkin untuk mencapai matlamat organisasi.'